*Na osnovu člana 36.Statuta preduzeća, te odredbi Zakona o Zakupu poslovnih zgrada i prostorija (Sl. list SRBiH br.33/77,12/87; 30/90, 7/92;3/93 i 13/94), Zakona o obligacionim odnosima (“Službeni list SFRJ”, br. 29/78, 39/85, 45/89 i 57/89; “Službeni list RBiH”, br. 2/92, 13/93 i 13/94), zakonskih odredbi iz oblasti zaštite potrošača i o konkurenciji BiH, a u vezi sa zakonskim i podzakonskim aktima iz oblasti gotovinskog plaćanja i PDV-a, direktorica preduzeća donosi*

**O D L U K U**

**o izmjeni Pravilnika o načinu, uslovima i postupku izdavanja u zakup i korištenja poslovnih prostora, prodajnih mjesta i pijačne opreme (Prečišćeni tekst) br.: 995/19 od 19.04.2019.**

**Član 1.**

Ovom odlukom vrši se izmjena navedenog Pravilnika u dijelu kojim se reguliše obaveza zainteresovanim ponuđačima da unaprijed plate polog /kauciju u visini iznosa jedne mjesečne zakupnine (sa PDV-om), te uslov vraćanja uplaćenog pologa ponuđačima čija ponuda ne bude izabrana kao najpovoljnija.

**Član 2.**

U vezi sa čl.1.ove odluke vrši se izmjena odredbe čl.9 Pravilnika (br.iz naslova), tako što se brišu odredbe stava 2.i 3. ovog člana. Stav 1.istog člana ostaje na snazi nepromijenjen.

**Član 3.**

Ostale odredbe Pravilnika (br.iz naslova), ostaju na snazi nepromijenjene.

**Član 4.**

Odluka stupa na snagu danom donošenja, a za njenu realizaciju zadužuju se stručne službe i Stalna komisija preduzeća imenovana Rješenjem br.771/19 od 29.03.2019.g.

**Obrazloženje**

Da bi se izbjegla moguća otežana primjena zakonskih i podzakonskih akata iz oblasti gotovinskog plaćanja i PDV-a, a u slučajevima uplate pologa/kaucija zainteresovanih ponuđača u postupku odabira najpovoljnijeg po objavljenom javnom oglasu za poslovne prostore…, te naknadne isplate/povrata pologa/kaucije ponuđačima čija ponuda nije izabrana u postupku, odlučeno je kao u dispozitivu.